《宿茅山道院》
明代·皇甫汸

逶迤仙径礼神君，缥缈三峰锁白云。丹洞桃花春正发，星坛瑶白岁常芬。

山间鍊药人难识，天上吹笙世讵闻。独宿便思成道去，夜深鸾鹤幸来群。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。